Ansøgning pr. brev

Ansøgninger skal som udgangspunkt indsendes gennem det elektroniske ansøgningssystem, der tilgås via Fondens hjemmeside. Kun i særlige tilfælde er det muligt at ansøge uden om det elektroniske ansøgningssystem. Kontakt i givet fald sekretariatet forinden.

Ansøgninger, der modtages udenom det elektroniske ansøgningssystem, skal sammenfattes på maksimalt to sider, således at det er enkelt at danne sig en forståelse af projektet. Af ansøg­ningen bør følgende fremgå:

* Hvem der søger – navn, adresse, cvr/cpr. nr., telefonnummer og evt. mailadresse
* Kontaktperson (hvis anden end underskriver)
* Hvad der søges støtte til
* Hvorfor det er vigtigt, at projektet gennemføres
* Hvor og hvornår den påtænkte aktivitet afholdes
* Hvor meget der søges om
* Såfremt der søges støtte til et projekt af længere varighed, skal det tillige oplyses, hvordan projektets drift fremadrettet vil blive finansieret.

Ansøgningen skal altid vedlægges et budget, der viser udgifter og indtægter, herunder anden støtte og egenfinansiering, samt moms/ikke moms.

Ansøgningen kan suppleres med relevant bilagsmateriale, her­under dyberegående beskrivelse af projektet eller anbefalinger. Nogle ansøgninger kan være ganske korte, hvor det for andre vil være hensigtsmæssigt at vedlægge et omfattende bilagsmateriale.